Okutya Okufa
—Oyinza Otya Okukuvvuunuka?
Bayibuli ky’egamba
Tutya okufa kubanga okufa mulabe waffe, era tukola kyonna ekisoboka okukwewala. (1 Abakkolinso 15:26) Kyokka, abantu bangi batya nnyo okufa olw’enfumo n’enjigiriza ez’obulimba ne baba ‘baddu obulamu bwabwe bwonna.’ (Abebbulaniya 2:
Amazima agakwata ku kufa
Abafu tebaliiko kye bamanyi. (Zabbuli 146:4) Tosaanidde kutya nti bw’onoofa ojja kuwulira obulumi oba nti ojja kwokebwa mu muliro ogutazikira, kubanga Bayibuli egeraageranya okufa ku kwebaka.
—Zabbuli 13:3; Yokaana 11:11- 14.
Abafu tebasobola kututuusaako kabi. N’abo abaali abalabe baffe lukulwe ’baafa; tebakyali balamu. Tebakyalina maanyi.” (Isaaya 26:14) Bayibuli egamba nti “okwagala kwabwe, n’obukyayi bwabwe, n’obuggya bwabwe, byaggwaawo.”
—Omubuulizi 9:6.
Okufa si ye nkomerero y’obulamu bwaffe. Katonda ajja kuzuukiza abantu abaafa baddemu okubeera abalamu.
—Yokaana 5: 28, 29; Ebikolwa 24:15.
Katonda asuubiza ekiseera ‘okufa lwe kutalibaawo nate.’ (Okubikkulirwa 21:4) Bayibuli bw’eba eyogera ku kiseera ekyo, egamba nti: “Abatuukirivu balisikira ensi, era baligibeeramu emirembe gyonna,” babe nga tebakyatiira ddala kufa.
—Zabbuli 37:29.
Yiga Ebisingawo
OMUNAALA GW'OMUKUUMI
Abantu bwe Bafa Balaga Wa?
Waliwo abantu munaana abaazuukizibwa aboogerwako mu Bayibuli. Biki bye baayogera ku mbeera gye baalimu nga bafudde?
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn